बहुत दिनों के बाद ऐसा हुआ जब किसी प्रोडक्ट ने सबसे ज़्यादा हल्ला अपनी क़ीमत की वजह से मचाया है, चर्चाएं बटोरी हैं। तुरंत याद नहीं आएगा कोई ऐसा प्रोडक्ट जिसके लौंच के बाद क़ीमतों को लेकर इतनी चर्चा हुई हो। और वो भी बड़ी गाड़ियों वाले सेगमेंट में। वो भी एसयूवी वाले सेगमेंट में। और वो भी उस कंपनी के द्वारा जिसकी सबसे सस्ती गाड़ी भी अभी तक पचास लाख रु से ऊपर थी। फ़िएट क्राइसलर ऑटोमोबील्स ने ऐसा ही कुछ किया है अपने ब्रांड जीप के नए लॉन्च के साथ। वो है जीप कंपस।